section_heading: Vrhunac (1973. – 1977.)
paragraph_text: Larry Junstrom napušta sastav 1972., a na njegovo mjesto dolazi Leon Wilkeson, vrsni bas-gitarist. Ubrzo odlazi Rickey Medlocke, a vraća se Bob Burns. Pridružuje im se novi gitarist Ed King, koji je trebao biti zamjena za iznenadno otišlog Wilkesona. S obzirom na to da se isti ubrzo vratio, Ed nastavlja svirati gitaru. Postaju tako jedan od rijetkih sastava s tri gitarista. Nakratko se vraća Rickey Medlocke tako da su zamalo bili i sastav s dva bubnjara.